als_Latn bos_Latn tur_Latn
Tirana dhe vemendja fokusohet si rralle here ne kampionatin shqiptar, ne ate te zhurmshmin, te dhunshmin, por edhe te bukurin dhe historikun, ashtu siç eshte ky derbi mes dy prej klubeve me te medha te futbollit tone.
Partizani ne pozicionin e pritesit te ketij derbi, kete here ne krye te Superiores, karakterizohet nga nje klime pozitive dhe entuziazmi.
Pasi jane spostuar disa kilometra larg kryeqytetit, ne qendren e tyre stervitore, skuadra e kuqe fillon programin e saj normal stervitor, sepse – siç thote vete trajneri Duro – derbi, si nje ndeshje kampionati, ka te njejtin ritem stervitjeje me ndeshjet e tjera, edhe pse motivimi eshte i dyfishuar.
“Ndeshjet derbi sidomos ato Partizani-Tirana, qe ne kohen kur luanim ne nuk ka pasur nevoje per karikim apo motivim, sepse dihet rendesia e ketij derbi. Ende me shume ky i tanishmi, pasi jemi ne pozitat e kryesuesit, ndaj dhe nuk ka shume nevoje per motivim per skuadren. Patjeter qe skuadra jone eshte e re, kane ardhur edhe nga jashte Shqiperise, por ne momentin qe kane firmosur kontraten me Partizanin, per te krijuar nje ide te qarte, une gjithmone i kam shfaqur pamje te derbit te vjetshem Tirana-Partizani, per te krijuar efektin e rendesise se kampionatit shqiptar dhe veçanerisht kesaj ndeshjeje”, u shpreh Shpetim Duro, trajner i Partizanit.
Dhe, pas tensioneve te koheve te fundit, probleme keto qe lidhen me teper me tifozet e Tiranes, Partizani duket te jete edhe nismetare per te lejuar tifozet bardheblu, gjithmone ne kuadrin e te kontribuuarit ne spektaklin e nje ndeshjeje derbi.
“Edhe kjo ndeshje, e shoh qe eshte nje sfide qe mezi pritet nga opinioni kryeqytetas, por me duhet te them se e shikoj si nje ndeshje brenda kufijve sportive”, tha me tej Duro.
Partizani eshte i plote per kete ndeshje. I vetmi qe mungon eshte mbrojtesi Vrapi, i pezulluar prej kartoneve, ndersa te tjeret jane ne gjendje optimale. Fitoret e fundit te Partizanit i kane dhene nje besim me te madh ne vetvete, pas asaj periudhe te veshtire psikologjike ne fillim, e situata duket me e qete, mbi te gjitha per portierin Hoxha.
Ndarja nga e jeta e bashkeshortes se tij ka shokuar te gjithe ambientin e futbollit shqiptar dhe jo vetem, gjithsesi Albani ka ende ne duar mrekulline e çiftit Hoxha, djalin, i cili dy dite me pare u be njemuajsh, dhe sigurisht nje arsye edhe me te forte per te, per te besuar se jeta vazhdon tashme madje me nje pergjegjesi edhe me te madhe, ate te nje babai.
“Kam djalin dhe me te merrem gjate gjithe dites, mundohem te qetesohem. Megjithate, stafi, tifozet dhe presidenti Demi familjarisht me kane qendruar shume prane. Sot eshte bere njemuajshe, eshte si femijet e tjere. Grindet pak ne shtepi, por mundohem ta mbaj sa me afer dhe eshte nje kenaqesi e jashtezakonshme, ishte hera e pare qe e provoja, por eshte njekohesisht me e madhja. Mezi pres qe te shkoj ne shtepi ta shoh serish. Emri Beko eshte ka qene i babait tim qe nuk jeton me, dhe ishte nje emer qe ishte menduar shume vite me pare”, u shpreh portieri Alban Hoxha.
Ne kampin bardheblu, lajmi i rikthimit te tifozerise, edhe pse ndoshta vetem per kete ndeshje per te vazhduar me pas denimin, ka rikthyer entuziazmin e zbehur pas barazimit me Laçin. Bardheblute kane gjithashtu te gjithe skuadren ne dispozicion per kete ndeshje, ndaj dhe atmosfera pozitive e grupit eshte e dukshme.
Perpara se te ishte trajner i Tiranes, Magani ka shijuar atmosferen e derbit te kryeqytetit si lojtar i Partizanit, por ne kete rol perballimi i emocioneve eshte i ndryshem.
“E vetmja gje e veçante eshte qe ketu punojme vetem taktikisht, duke mos punuar fare sa i perket mobilizimit te skuadres apo per te rritur adrenalinen qe lojtaret te japin gjithçka ne fushen e lojes. Derbi e ka vete brenda karikimin. Te dyja skuadrat jane rivale te perjetshme por kuptohet ne luften sportive”, deklaroi Gugash Magani, trajner i Tiranes.
Gjithsesi, ajo qe i ka mbetur peng Maganit mbetet goli i Nexhipit, ne derbin e parafundit ne kohen shtese, pasi sipas tij ne ate ndeshje edhe Zoti ishte me Partizanin.
“Ne keto momente une jam ne bankine dhe derbi perjetohet ndryshe nga ketu. Ne fushe, gjithe emocionet e perpara ndeshjes nxirren duke vrapuar dhe duke marre instruksionet e fundit, ndersa ne bankine eshte krejt tjeter, duhet te lexosh sfiden dhe te marresh vendimet e tua per te marre nga skuadra me te miren e saj. Te derbi i fundit i kam thene lojtareve te mi qe te vonin lojen se edhe 1 minute loje kishte. Ajo gje nuk ndodhi, sepse edhe Zoti ishte me Partizanin atehere. Sa i perket kundershtarit, mund te them se e vleresojme, por nuk jemi aspak inferiore ndaj tyre. Ndaj do te futemi ne fushe per ta fituar ndeshjen”, perfundoi Magani.
Top Channel
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn